Bestyrelsen har udpeget Jette Engelbreth Holm, Nørresundby Gymnasium og HF-kursus som ny rektor

En enig bestyrelse på Hobro Gymnasium har udpeget Jette Engelbreth Holm som ny rektor for Hobro Gymnasium og HF-kursus. Her afløser hun Birger Axen, som har valgt at gå på pension, når han til marts fylder 64 år. Det fortæller nordjyske.dk Jette Engelbreth Holm kommer fra en stilling som lektor ved Nørresundby Gymnasium og HF-kursus. Hun blev student fra Christianshavns Gymnasium i 1973 og cand. scient. med idræt som hovedfag og dansk som bifag fra Københavns Universitet i 1981. Siden har hun været ansat ved bl.a. N. Zahles Gymnasium og Seminarium, og hun har været lektor ved Institut for Idræt ved Odense Universitet. Siden 1988 har hun været ansat ved Nørresundby Gymnasium og HF-kursus.